Leggja áherslu á Leifsbúð sem fjölskylduvænan stað Fyrir um mánuði tóku nýir aðilar við rekstri Leifsbúðar í Búðardal . Þetta eru stöllurnar Valdís Gunnarsdóttir og Ásdís Melsted . Þegar blaðamaður Skessuhorns kíkti inn hjá þeim í Leifsbúð í lok síðustu viku sögðu þær að ferðamennirnir væru byrjaðir að sýna sig þetta vorið : Þær hefðu tekið á móti nokkrum hópum í síðustu viku . „ Enn er svolítill dagamunur , ekki stöðugt rennirí en vonandi verður það þegar líður á vorið og sumarið , “ sögðu þær Valdís og Ásdís . Valdís sagði að ferðamenn hefðu verið farnir að koma um það leyti sem þær opnuðu Leifsbúð 12. apríl sl. „ Ég var að spyrja þá af hvaða tilefni þeir væru á ferðinni og þá kom í ljós að það var af ýmsum ástæðum . Sumir vegna ákveðinna erinda hingað en aðrir sem komu bara á eigin spýtur utan hefðbundins ferðamannatíma , “ segir Valdís . Þegar þær Ásdís og Valdís tóku við rekstri Leifsbúðar fyrir um mánuði var það gert með pompi og prakt , en þær kynntust fyrst við undirbúning Jörvagleði 2013 . Sjá nánar í nýjasta tölublaði Skessuhorns sem kom út á miðvikudaginn .